A4-0434/98

Ψήφισμα με θέμα την έκθεση της Επιτροπήςσχετικά με το συνολικό αποτέλεσμα των μέτρων που προβλέπονται από τον κανονισμό (ΕΚ) αριθ. 844/94 του Συμβουλίου της 12ης Απριλίου 1994 περί παρατάσεως του καθεστώτος «Παλιό για νέο» έως τις 28 Απριλίου 1999 στο πλαίσιο των μέτρων διαρθρωτικής εξυγίανσης της εσωτερικής ναυσιπλοΐας που θεσπίζονται από τον κανονισμό (ΕΟΚ) αριθ. 1101/89 του Συμβουλίου της 27ης Απριλίου 1989 (COM(97)0555 -C4-0466/98)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(97)0555 -C4-0466/98),

- έχοντας υπόψη τον κανονισμό (ΕΟΚ) αριθ. 1101/89 του Συμβουλίου της 27ης Απριλίου 1989 που αφορά την διαρθρωτική εξυγίανση της εσωτερικής ναυσιπλοΐας ((ΕΕ L 116 της 28.4.1989, σελ. 25))

- έχοντας υπόψη την έκθεση της Επιτροπή Μεταφορών και Τουρισμού και τη γνωμοδότηση της Επιτροπής Προϋπολογισμών (A4-0434/98),

Α. λαμβάνοντας υπόψη ότι από του 1989 έχουν εισαχθεί μέτρα με σκοπό τη μείωση της διαρθρωτικής πλεονάζουσας μεταφορικής ικανότητας στην αγορά των μεταφορών μέσω εσωτερικών πλωτών οδών,

Β. λαμβάνοντας υπόψη ότι τα μέτρα αυτά ήταν διττά, ήτοι πριμ για διάλυση σκαφών με στόχο τη μείωση της μεταφορικής ικανότητας του εν ενεργεία στόλου σε συνδυασμό με μέτρα που αποσκοπούν στη συγκράτηση των επενδύσεων σε πρόσθετα σκάφη κατά τη διάρκεια του συντονισμένου καθεστώτος διαλύσεως σκαφών (κανόνες «Παλαιό για νέο»)

Γ. λαμβάνοντας υπόψη ότι το άρθρο 10, παράγραφος 5 του ως άνω κανονισμού αριθ. 1101/89 του Συμβουλίου προβλέπει ότι η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση αξιολόγησης του συνολικού αποτελέσματος των μέτρων που προβλέπονται στον παρόντα κανονισμό πριν από τις 31 Δεκεμβρίου 1996,

Δ. επισημαίνοντας ότι η έκθεση την οποία παρουσίασε η Επιτροπή περιέχει μεν αποτίμηση του αντικτύπου της εφαρμογής των διευθετήσεων «παλαιό για νέο» στην αγορά μεταφορών μέσω εσωτερικών πλωτών οδών από της ενάρξεως ισχύος του καθεστώτος διαλύσεως το 1990, υποβάλλεται όμως περισσότερο από ένα έτος αργότερα από την ημερομηνία που ορίζεται στον κανονισμό,

Ε. σημειώνοντας ότι η εν λόγω καθυστέρηση υπονομεύει σοβαρά την χρησιμότητα και τη γενική προοπτική αυτής της εκθέσεως,

1. παρατηρεί ότι, όπως ορίζεται στο «καθεστώς διαλύσεως» που θεσπίσθηκε από την Κοινότητα, ταμεία διαλύσεως συγκροτήθηκαν στα αμέσως ενδιαφερόμενα κράτη μέλη, στα οποία προστέθηκε και η Αυστρία μετά την εισδοχή της την 1η Ιανουαρίου 1995[semigr ]

2. λαμβάνει υπόψη του ότι το συνολικό κόστος του καθεστώτος κατά τα έτη 1990-1996 ανήλθε περίπου σε 206 εκατ. ECU, έχοντας χρηματοδοτηθεί απί τη βιομηχανία, τα κράτη μέλη και τον κοινοτικό προϋπολογισμό[semigr ]

3. σημειώνει ότι για την αυτή περίοδο, ήτοι 1 Ιανουαρίου 1990 έως 31 Δεκεμβρίου 1996, αχρηστεύθηκε μεταφορική ικανότητα 1 940 860 τόννων και ωστική ισχύς 72 404 kW ενώ τέθηκε σε υπηρεσία νέα ικανότητα 736 620 τόννων στην αγορά μεταφορών μέσω εσωτερικών πλωτών οδών[semigr ]

4. σημειώνει ότι ούτως είναι σαφές ότι η μείωση της ικανότητας έχει συνοδευθεί από αύξηση της μέσης χωρητικότητας του στόλου και άρα παρατηρείται βελτίωση της παραγωγικότητας, η οποία είναι προφανής όσον αφορά τη χωρητικότητα δεξαμενοπλοίων[semigr ]

5. εκφράζει την ικανοποίησή του για την επιτυχία αυτής της συντονισμένης δράσεως ανάμεσα στην Κοινότητα, τα κράτη μέλη και τη βιομηχανία και σημειώνει ότι εντός του 1990 ο στόχος της αποσύρσεως 10% της χωρητικότητας των πλοίων ξηρού φορτίου και 15% της χωρητικότητας των δεξαμενοπλοίων εστέφθη από επιτυχία[semigr ]

6. στο αυτό πλαίσιο σημειώνει ότι σύμφωνα με πρόσφατες ενδείξεις το πλέον πρόσφατο πρόγραμμα διαλύσεως για τα έτη 1996 - 1998 μείωσε την χωρητικότητα του Κοινοτικού στόλου κατά περαιτέρω 15% κατά προσέγγιση[semigr ]

7. εν κατακλείδι θεωρεί ότι το καθεστώς διαλύσεως εφαρμόσθηκε επιτυχώς και έφερε ως αποτέλεσμα καλλίτερη ισορροπία ανάμεσα στην προσφορά και τη ζήτηση στον τομέα των μεταφορών μέσω των εσωτερικών πλωτών οδών[semigr ]

8. εφιστά εντούτοις την προσοχή στο γεγονός ότι η ενέργεια διαλύσεως έχει αισθητά μειώσει τον αριθμό των μικροτέρων σκαφών που είναι αναγκαία για τη ναυσιπλοΐα σε μικρότερες πλωτές οδούς και είναι απαραίτητα για τη βιωσιμότητα αυτού του τρόπου μεταφοράς[semigr ]

9. επισημαίνει ότι δεδομένου του ανοίγματος της αγοράς στον συγκεκριμένο τομέα πρέπει να μπορεί να τεθεί εν ισχύι ένας μηχανισμός κρίσεως ευθύς ως κάποια σοβαρή διαταραχή απειλεί την ομαλή λειτουργία ή την ισορροπία προσφοράς και ζητήσεως[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Κεντρική Επιτροπή για τη Ναυσιπλοΐα στο Ρήνο και την Επιτροπή για το Δούναβη.